สโมสรฟุตบอลราชนาวี จัดงานก่อตั้งครบ 100 ปี 
เจ้าหน้าที่ ผู้ฝึกสอน และนักกีฬา,วันที่ 4 พ.ย. พล.ร.อ.พงษ์เทพ หนูเทพ ที่ปรึกษาพิเศษกองทัพเรือผู้แทนผู้บัญชาการทหารเรือ เป็นประธานในพิธีทำบุญครบรอบ 100 ปี สโมสรฟุตบอลราชนาวี ณ สนามกีฬาราชนาวี กม.5 อำเภอสัตหีบ จังหวัดชลบุรี โดยมี พล.ร.อ.ประพฤติพร อักษรมัต ประธานสโมสรราชนาวี ให้การต้อนรับ พร้อมได้นิมนต์พระสงฆ์ จากวัดสัตหีบ จำนวน 10 รูป มาเจริญพุทธมนต์ เพื่อความเป็นสิริมงคลแก่เจ้าหน้าที่ ผู้ฝึกสอนและนักกีฬา ภายหลังพิธีสงฆ์ ได้มีการแสดง ของเด็กและเยาวชน อะคาเดมี่สโมสรฟุตบอลราชนาวี ที่เข้าร่วมกิจกรรมกับทางสโมสร และการแสดงวีดิทัศน์ประวัติความเป็นมาของสโมสรฟุตบอลราชนาวี,ด้าน พล.ร.อ.ประพฤติพร กล่าวว่า สำหรับสโมสรฟุตบอลราชนาวี เป็นสมาชิกสามัญของสมาคมฟุตบอลแห่งประเทศไทย ในพระบรมราชูปถัมภ์ นับเป็นสโมสรสมาชิกของสมาคมฟุตบอล มาตั้งแต่แรกเริ่ม โดยในวันที่ 4 พฤศจิกายน 2558 เป็นโอกาสครบรอบ 100 ปี ที่ สโมสรฟุตบอลราชนาวี ได้รับรางวัล ถ้วยทองของหลวง และเป็นการกลับมาเข้าร่วมการแข่งขันฟุตบอลโตโยต้า ไทยพรีเมียร์ลีก ฤดูกาล 2015 นับว่าเป็นก้าวที่สำคัญของการกลับมาของทีม,สำหรับการจัดตั้ง สโมสรฟุตบอลราชนาวี กองทัพเรือได้จัดตั้งสโมสรฟุตบอลขึ้น เมื่อวันที่ 10 มกราคม พ.ศ. 2499 ใช้ชื่อว่า สโมสรฟุตบอลราชนาวี ซึ่งแนวทางการทำทีมของสโมสร มุ่งเน้นการใช้กำลังพลกองทัพเรือ ที่มีทักษะฟุตบอลที่มีความสามารถ เข้าร่วมอยู่ในทีมฟุตบอล และเข้าร่วมการแข่งขันฟุตบอลในรายการต่างๆ ซึ่งจัดโดยสมาคมฟุตบอลแห่งประเทศไทย ที่ให้เป็นไปตามวัตถุประสงค์ในการตั้งสโมสร คือการให้กำลังพลและครอบครัว ได้มีโอกาสเล่นกีฬาเพื่อเสริมสร้างสมรรถภาพร่างกาย และส่งเสริมให้สถาบันครอบครัวมีส่วนร่วมในการทำกิจกรรม อันจะสร้างความเป็นปึกแผ่น และเป็นตัวอย่างที่ดีให้แก่คนในท้องถิ่น อันจะเป็นประโยชน์ต่อสังคมโดยรวมต่อไป
พล.ร.อ.พงษ์เทพ หนูเทพ เป็นประธานในพิธีทำบุญครบรอบ 100 ปี สโมสรฟุตบอลราชนาวี ที่สนามกีฬาราชนาวี โดยมี พล.ร.อ.ประพฤติพร อักษรมัต ให้การต้อนรับ พร้อมนิมนต์พระสงฆ์จากวัดสัตหีบ มาเจริญพุทธมนต์เพื่อความเป็นสิริมงคลแก่
สโมสรฟุตบอลราชนาวี,ราชนาวี,กองทัพเรือ,สนามกีฬาราชนาวี,สัตหีบ,ชลบุรี,ประพฤติพร อักษรมัต,พงษ์เทพ หนูเทพ,ครบรอบ 100 ปี,ไทยพรีเมียร์ลีก,ฟุตบอลไทย,ข่าว,ข่าวกีฬา,ไทยรัฐออนไลน์